Mark 10:13-16 Kinders is vir Jesus belangrik

Ons het pas die sakrament van die doop  
aan verskeie babas bedien.

**Kinders is vir Jesus belangrik**.

Vers 13 lui:

Die mense het kindertjies na Jesus toe gebring dat Hy hulle moet aanraak.  
Sy dissipels het met die mense daaroor geraas.

Kry vir u die prentjie:

Pas nadat Jesus die mense onderrig het aangaande trou, egskeiding & hertrou   
het ‘n ander groep mense hom opgesoek.  
Ouers het hul kindertjies na Jesus gebring  
sodat Hy hulle moes aanraak.

Die was ‘n voortdurende verskynsel.  
Die werkwoord is imperfektum wat daarop dui  
dat dit ‘n aanhoudende proses vir ‘n redelike tyd was.

Mens kry die indruk:

Die oomblik wat **ouers daarvan bewus geraak** het   
dat Jesus in die omgewing was,   
het hulle hul kindertjies na Hom gebring.

Jesus was bekend vir sy liefde vir kindertjies (Mat 17:18; 18:2-3; Joh 4:50)

Die Griekse woord Paidia dui op klein kindertjies  
van babas tot kleuters.

Die dissipels was geïrriteer met die situasie  
moontlik het hulle dit gesien as inbraak op Jesus   
se privaat tyd.

Daarom het hulle met die mense daaroor geraas.

Duidelik het hulle nog nie Jesus se hart in die verband verstaan nie.

**Waar kom die gebruik vandaan?**

Die Talmud het Joodse ouers geleer om  
hul kindertjies na gerespekteerde rabbi’s te neem  
sodat die vir hulle kan bid en hulle seën.

Die pa het die kind sinagoge toe geneem  
en die kind aan die ouderlinge oorhandig  
wat dan die Here se seën op die kind afgebid het.

Die mense het hul kindertjies na Jesus gebring  
want Hy was bekend as ‘n Rabbi wat wonderwerke gedoen het  
en graag die eenvoudigste en die mees kwesbare mense gehelp het.

Sou Hy die Messias wees soos Hy geleer het,  
wat ‘n voorreg om hul kinders deur God se gesalfde te laat seën.

Jesus het geweet kinders is nie sondeloos nie.  
Hulle hoef ook nie geleer word om sonde te doen nie.;  
Dit is in hul sondige aard..

Maar Hy het hulle met ‘n passie liefgehad

Toe Jesus was verontwaardig toe hy gesien het   
dat die dissipels met die mense raas  
omdat hulle hul kindertjie na Hom toe bring.

Hy was kwaad.

Daar is bitter min geleenthede in die skrif wat   
ons vind dat Jesus vir die dissipels kwaad geword het.

Die Griekse woord *aganakteo* het die inhoud  
van emosionele irritasie en ontsteltenis.

Waarom?

1 Ek dink Jesus was geïrriteer\ gefrustreerd  
met hul onsensitiwiteit en selfsugtigheid.

**Hy het die dissipels aangespreek**:

*Moet nooit kindertjies keer om na My toe te kom nie.  
Hulle is altyd welkom by My.  
Die nuwe wêreld van God is juis bedoel vir mense soos hulle* (Mark10:13-16. Die Boodskap).

Jesus was nie net vir die kindertjies lief nie  
maar ook vir hul ouers.  
Hy weet watter uitdaging ouers het om hul kinders groot te maak.

Hy weet ook dat sy liefde vir hul kinders  
maak vir Hom ‘n pad oop na die ouers se harte…

2 Hy was kwaad dat hulle die kinders van hom weghou  
want selfs die kleinste babatjie   
val binne God se sorg en liefde.

3 Hy was kwaad want niemand het die reg  
om kindertjies van Hom weg te hou,  
of te verhinder dat hulle na Hom te kom.

4. Volwassenes moet nie rang trek en dink   
kinders is minder belangrik in God se Koninkryk nie. (Mark 10:14)

5 Die kindertjies is juis ‘n voorbeeld

Hier gebruik Jesus die bekende profetiese formule**:***Amen, Ek sê vir julle*  
om spesiale klem op sy woorde te plaas.

“want die koninkryk van God is vir mense soos hulle” (Mark 10:15)

Jesus het hier ‘n merker gegee (Iets soos die reënboog)  
dat elke dag as jy ‘n baba tot in kleuterfase sien  
moet jy Sy stem hoor:

“Die koninkryk van God is vir mense soos hulle”

Dink aan die afhanklikheid, vertroue  
wat jy Christus moet hê

Dit is nie vir jou nodig om alles te verstaan nie,  
en serebraal te kan uitwerk nie.

Vir ‘n kind is verstaan nie so belangrik soos vertroue nie.  
Hy is afhanklik van sy ouer  
en solank as wat hy die ouer vertrou,  
is alle reg.

Dit is **die kinderlike geloof wat Jesus van ons vra**.  
Daarsonder sal jy die koninkryk nie binnegaan nie.

Vertoon:

Dit verseker Ek julle: Wie die koninkryk van God  
nie soos ‘n kindjie ontvang nie, sal daar nooit   
ingaan nie.

Jesus het gedoen wat die ouers gevra het,  
Hy het sy hande op hulle gelê  
en hulle geseën.

**Wat** die seën inhoud was weet ons nie.  
Die werkwoord dui aan dat dit innig / gloeiend (vol liefde was).

5 Merkers aan ouers uit die Woord

1 Onthou – Jou kind is God se kind.

Hy het die kind in die baarmoeder gevorm (Ps 139:13-14).  
Jy moet die kind vir die Here grootmaak.

2 Onderrig

Leer jou kind ‘n liefde vir die Here en sy Woord (Deut 6:4).  
Maak groot met tug en vermaning soos die Here verwag (Ef 6:4)

3 Modelleer – jy moet ‘n voorbeeld vir jou kind wees. (Spreuke 4)

Dit help nie jy leer jou kind: Hy moet lief wees vir die Here  
maar dit kind sien geen liefde vir die Here in jou lewe nie.

**4 Liefde** – Geen mens kan daarsonder nie. (Joh 13:34)

Jou kind leer iets van God se liefde in jou.  
Want dit is God se liefde wat deur jou na die kind moet vloei

5 Vertrou – op God (Ps 37)

Doen jy wat die Here van jou verwag vir jou kind  
en vertrou die Here vir die res.

‘n Waarskuwing van God:

Elkeen wat een van hierdie kleintjies wat in My glo,   
van My afvallig laat word, vir Hom is dit baie beter  
as ‘n groot meulsteen om sy nek vasgemaak en hy   
in die see gegooi word (Mark 9:42)(Meer daaroor in vanaand se preek)

Slot

Ouers, groot ouers,  
Geniet jul kinders.  
Maak hul vir die Here groot  
Stel vir hulle ‘n voorbeeld met jou eie lewe

“Woorde wek, maar voorbeelde trek”

Amen